CELEX: 62009CA0255
Language: fi
Date: 2011-10-27 00:00:00
Title: Asia C-255/09: Unionin tuomioistuimen tuomio (kolmas jaosto) 27.10.2011 — Euroopan komissio v. Portugalin tasavalta (Jäsenyysvelvoitteiden noudattamatta jättäminen — EY 49 artikla — Sosiaaliturva — Palvelujen tarjoamisen vapauden rajoitus — Muusta hoidosta kuin sairaalahoidosta toisessa jäsenvaltiossa aiheutuneet sairauskulut — Korvausta ei makseta tai korvauksen maksamisen edellytyksenä on ennakkolupa)

17.12.2011   
            
            
               FI
            
            
               Euroopan unionin virallinen lehti
            
            
               C 370/9
            
         Unionin tuomioistuimen tuomio (kolmas jaosto) 27.10.2011 — Euroopan komissio v. Portugalin tasavalta
   (Asia C-255/09) (1)
   
   (Jäsenyysvelvoitteiden noudattamatta jättäminen - EY 49 artikla - Sosiaaliturva - Palvelujen tarjoamisen vapauden rajoitus - Muusta hoidosta kuin sairaalahoidosta toisessa jäsenvaltiossa aiheutuneet sairauskulut - Korvausta ei makseta tai korvauksen maksamisen edellytyksenä on ennakkolupa)
   2011/C 370/12
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: E. Traversa ja M. França)
   
      Vastaaja: Portugalin tasavalta (asiamiehet: L. Inez Fernandes, M. L. Duarte, A. Veiga Correia ja P. Oliveira)
   
      Väliintulijat, jotka tukevat vastaajan vaatimuksia: Suomen tasavalta (asiamies: A. Guimaraes-Purokoski) ja Espanjan kuningaskunta (asiamies: J. M. Rodríguez Cárcamo)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — EY 49 artiklan rikkominen — Muusta kuin sairaalahoidosta ulkomailla aiheutuneiden sairauskulujen korvaaminen — Ennakkolupa — Rajoittavat edellytykset
   
      Tuomiolauselma
   
   
               1)
            
            
               Portugalin tasavalta ei ole noudattanut EY 49 artiklan mukaisia velvoitteitaan, koska se ei ole sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetussa neuvoston asetuksessa (ETY) N:o 1408/71, sellaisena kuin se on muutettuna ja ajantasaistettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna 18.12.2006 annetulla Euroopan parlamentin ja neuvoston asetuksella (EY) N:o 1992/2006, säädettyjä tilanteita lukuun ottamatta säätänyt mahdollisuudesta saada korvaus sellaisesta toisessa jäsenvaltiossa muualla kuin sairaalassa saadusta sairaanhoidosta, joka ei edellytä kansallisessa lainsäädännössä tyhjentävästi lueteltujen suurten ja kalliiden laitteiden käyttämistä, tai koska se edellyttää tapauksissa, joissa ulkomailla aiheutuneiden sairauskulujen korvaamisen edellytysten vahvistamisesta 13.8.1992 annetussa asetuksessa nro 177/92 tunnustetaan mahdollisuus saada korvaus mainitusta hoidosta, ennakkolupaa korvauksen saamiseksi kyseisestä hoidosta.
            
         
               2)
            
            
               Portugalin tasavalta ja Euroopan komissio vastaavat omista oikeudenkäyntikuluistaan.
            
         
               3)
            
            
               Espanjan kuningaskunta ja Suomen tasavalta vastaavat omista oikeudenkäyntikuluistaan.
            
         
      (1)  EUVL C 205, 29.8.2009.